OpenLLM-France/wikimedia huggingface dataset:
# Agave

Agave landare generoa da, Agavaceae familiakoa. Agave, pita, maguey, cabuya, fike eta mezkal izenak ere ematen zaizkio.
Landarearen jatorria Mexikon dago, nahiz eta gaur egun naturalki Ameriketako Estatu Batuetatik Venezuelara hedatzen den. 200 espezie ezberdin ezagutzen dira, eta tamaina eta forma oso ezberdinekoak izan daitezke. Generoa orain dela 12 milioi urte sortu zela kalkulatzen da. Tekila, mezkal eta pulke edariak landare honetatik ateratzen dira.
Hostoetan sokak egiteko erabiltzen diren zuntz gogorrak ditu. Ez da agabazeoen familian zuntz horiek dituen bakarra, heneken landareak (Agave fourcroydes), sisal izenez ezagutzen denak (Agave sisalana) eta beste zenbaitek ere badituzte, baina pita edo agabe izenez Agave americana agabazeo-mota bakarrik ezagutzen da. Pulke izeneko edari bizia eta hori destilatuz tekila egiteko ere erabiltzen da pitaren hostoa; hain zuzen, hostoetan ebaki bat eginez gero hartzitzean edari bizi bihurtzen den isurkari bat irteten baita.

## Ezaugarriak

Neurriz 1-2 m luze eta 2-3 m zabal izaten da pita landarea. Sustraiaren buruan eta mordoan eratuak izaten ditu hostoak, mamitsuak, ezpata-itxurakoak eta ertzetan arantzak dituztenak, kolorez berde urdinxkak eta ertz horikoak. Loreak zuriak edo horixkak izan ditzake, 8 bat m luze egiten den zurtoin bakarrean kokatuak eta buruxketan eratuak.

## Ikus, gainera

* Agave generoko espezieen zerrenda

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q155874
* Multimedia: Agave / Q155874
* Espezieak: Agave
# Agawam (Massachusetts)

Agawam Massachusettseko hiria bat da. Hampden konderrian kokatua dago. 2010ean 28.438 biztanle zituen, 60,37 kilometro koadrotan banatuta.

## Ikus, gainera

* Hampden konderria

## Kanpo estekak

* Datuak: Q577215
* Multimedia: Agawam, Massachusetts / Q577215
# Agbéyomé Kodjo

Messan Agbéyomé Gabriel Kodjo (Tokpli, 1954ko urriaren 12a – Paris, 2024ko martxoaren 3a) togoar politikaria izan zen. Togoko lehen ministroa izan zen 2000tik 2002ra.
1983an gestioan graduatu zen Poitierseko Unibertsitatean. 1985etik 1988ra SONACOMeko zuzendari komertziala izan zen, Gnassingbé Eyadéma presidenteak Gazteria, Kirol eta Kultura ministro izendatu zuenean. 1991tik 1993ra Lurralde Administrazio eta Segurtasun ministroa izan zen. 1993ko otsailean Lomeko portuko zuzendari izendatu zuten.
1999ko otsailean diputatu hautatu zuten eta ekainean Batzar Nazionaleko presidente. 2000ko abuztuaren 29an lehen ministro izendatu zuten, baina 2002ko ekainaren 27an kargugabetu zuten, Eyademarekin izandako liskarren ondoren. Frantziara erbesteratu, alderditik kanporatu eta justiziak auzipetu zuen. 2005ean Togora itzuli eta atxilotu egin zuten. Alderdi berri bat sortu zuen. 2020an presidentegai izan zen eta garaipena eskatu zuen.
* Datuak: Q392055
* Multimedia: Agbéyomé Kodjo / Q392055
# Agauntza

Agauntza Gipuzkoako hegoaldeko ibai bat da, Goierri eskualdekoa. Ataunen jaiota, Lazkao zeharkatzen du, eta Beasainen Oriara isurtzen ditu urak.

## Ibilbidea

Lizarrusti (iturburua) > Aia > Ergoiena > San Gregorio > Arrondo > San Martin > Lazkao > Senpere > Beasain (isurbidea)

## Argazki galeria

* Agauntza ibaia Lazkaon
* Agauntza ibaia Ataungo San Gregorio auzoan
* Agauntza ibaia Lazkaon

## Erreferentziak

* ↑ Euskaltzaindia: 166. araua: Euskal Herriko ibaiak.

## Kanpo estekak

* Datuak: Q12252840
* Multimedia: Agauntza River / Q12252840
# Agave palmeri

Agave palmeri Agave generoko landarea da, Asparagaceae familian. Arizonako hegoaldekoa, Mexiko Berriko hego-mendebaldekoa, Sonorakoa eta Chihuahuakoa da. Landarea maiz apaingarri-espezie gisa landatzen da beste eskualde batzuetan.

## Ezaugarriak

Agave palmeri Estatu Batuetan hazten den Agave espezierik handiena da. Hosto basal, haragitsu, berde eta tenteko erroseta sortzen du, 120 cm luze artekoa, ertz horzduna eta hezur lodiak dituena, 3 eta 6 cm artekoak. Loreak horiak eta berdeak dira, 4 eta 5 zm. artekoak gutxi gorabehera, eta adarretan hazten dira mahats-sortaren goiko herenean, 5 metroko altuerara irits daitekeena.

## Laborantza

Landareak loreontzi handi bat behar du, eta baldintza ugari onartzen ditu, baita – 10 ° C.7 inguruko tenperaturak ere.

## Erreferentziak

* ↑ https://www.biodiversitylibrary.org/page/5793053#page/337/mode/1up
* ↑ http://www.efloras.org/florataxon.aspx?flora_id=1&taxon_id=242101313
* ↑ Zdenek Jezek eta Libor Kunte: Complete Encyclopedia of Succulents.

## Ikus, gainera

* Agave

## Kanpo estekak

* Datuak: Q391834
* Multimedia: Agave palmeri / Q391834
* Espezieak: Agave palmeri
# Agazzano

Agazzano Italiako udalerri bat da. Piacenzako probintzian kokatuta dago, Emilia-Romagna eskualdean. 1.979 biztanle ditu, 36,15 kilometro koadroko azaleran banatuta.

## Mugakideak

Agazzanok honako udalerri hauekin egiten du muga:
Borgonovo Val Tidone Gazzola Pianello Val Tidone Piozzano Gragnano Trebbiense

## Kanpo estekak

* Datuak: Q102558
* Multimedia: Agazzano / Q102558
# Agustín Muñoz Grandes

Agustín Muñoz Grandes (Carabanchel Bajo, 1896ko urtarrilaren 27-Madril, 1970eko uztailaren 11) ideologia faxista zuen militar eta politikari espainiarra izan zen. Espainiako Gerra Zibilan frankismoaren aldeko jarrera hartu zuen. Gerran Nafarroako II. Brigadaren agintea izan zuen. Nazien alde borrokatu zuen Dibisio Urdinaren agintea izan zuen. Gerraondoren, zenbait momumentutan, erregimenaren bigarrena izan zen.

## Gerra krimenak

2008ko urrian Baltasar Garzónek frankismoaren 35 goi karguen aurkako sumarioa sortu zuen Audientzia Nazionalean. Espainiako Gerra Zibilean eta frankismoaren lehen urtetan, 30 atxiloketa ilegalez eta, guztiak gizateriaren aurkako krimenak egin izana leporatuta. Muñoz ez zuten prozesatu, azkenik, hilik baitzegoen.

## Erreferentziak

* ↑ Arasa, Daniel (2008). Historias curiosas del franquismo. Bartzelona: Robinbook, 258 or.
* ↑ https://web.archive.org/web/20121024031820/http://www.elpais.com/elpaismedia/ultimahora/media/200810/16/espana/20081016elpepunac_4_Pes_PDF.doc

## Kanpo estekak

* Datuak: Q399358
* Multimedia: Agustín Muñoz Grandes / Q399358
# Agustín Olachea

José Agustín Olachea Avilés (Todos Santos, Hego Kalifornia Beherea, 1890eko irailaren 3a - La Paz, Hego Kalifornia Beherea, 1974ko apirilaren 13a ) Mexikoko jenerala izan zen, Lázaro Cárdenas presidente izateko lagundu zuena. Cárdenas urteetan Kalifornia Behereko Ipar Lurralde Federaleko gobernadore gisa aritu zen, aurretik Hego Kalifornia Behereko kargu bera bete zuen Alderdi Iraultzaile Instituzionaleko kide sozialdemokratako kide gisa. Bigarren gobernu-agindu hau Mexicaliko txinatar populazioarekiko etsaitasun handiagoaren garaian iritsi zen. Geroago, Olachea Avilés Defentsa idazkari gisa aritu zen Adolfo López Mateosen menpe.
1946an, Hego Kalifornia Behereko gobernadore gisa, bigarren agintaldi baterako berriro hautatu zuten.
Mexikoko Armadako kapitain gaztea zela, Olachea Avilés 16 urteko Ana María Borbón Yañezekin (1898-1982) ezkondu zen Guadalajaran (Jalisco), eta harekin seme-alabak izan zituen.
Bera zen, aitaren ildotik, euskal jatorriko bigarren belaunaldiko mexikar bat, eta oraindik Kalifornia Beherea penintsulan eta Hegoaldeko Kaliforniako zenbait tokitan sakabanatuta dagoen familia zabal bateko kidea.

## Kanpo estekak

* Datuak: Q2086596
* Multimedia: Agustín Olachea / Q2086596
# Agustín Sauto

Agustín Sauto Arana (Barakaldo, 1908ko maiatzaren 11 – Trapagaran, 1986ko abuztuaren 21a), Bata izenez ezaguna, Bilboko Athletic Klubeko jokalaria izan zen.
Barakaldarra jaiotzez, 1929-1930 denboraldian egin zuen Athletic taldearekin debuta, Real Madrid taldearen aurka. Guztira, zazpi denboraldi egin zituen taldean, 1929tik 1936. urtera bitarte. Lau liga eta hiru errege kopa irabazi zituen, guztira 118 partidu jokatuz.
Espainiako futbol ligan 111 gol sartu zituen, eta errege kopan 34 gol. Espainiar selekzioarekin behin jokatu zuen.

## Klubak

| Kluba | Herrialdea | Urtea |
| Unión de San Vicente | Bizkaia | 1924-1925 |
| Barakaldo CF | Bizkaia | 1925-1929 |
| Athletic Club | Bizkaia | 1929-1936 |
| Barakaldo CF | Bizkaia | 1939-1943 |

## Palmaresa

| Titulua | Kluba | Urtea |
| Errege Kopa | Athletic Club | 1930 |
| Liga | Athletic Club | 1930 |
| Errege Kopa | Athletic Club | 1931 |
| Liga | Athletic Club | 1931 |
| Pichichi Saria | Athletic Club | 1931 |
| Errepublikako Presidentearen Kopa | Athletic Club | 1932 |
| Errepublikako Presidentearen Kopa | Athletic Club | 1933 |
| Liga | Athletic Club | 1934 |
| Liga | Athletic Club | 1936 |

## Erreferentziak

* ↑ Auñamendi Entziklopedia
* Datuak: Q31873
* Multimedia: Agustín Sauto Arana / Q31873
# Agustín Rodríguez Sahagún

Agustín Rodríguez Sahagún (Ávila, 1932ko martxoaren 27a-Paris, 1991ko urriaren 13a) enpresaburu eta politikaria izan zen.
Gerra Zibilean Bilbon babestu eta Deustuko Unibertsitatean ikasi zuen. CEPYMEren sortzaileetako bat izan zen. Zentro Demokratikoaren Batasunaren zerrendetan Espainiako Diputatuen Kongresuan egon zen Bizkaia eta Ávila ordezkatuz. Industria eta Defentsa ministroa izateaz gain, Madrilgo alkatea ere izan zen.
* Datuak: Q2827364
* Multimedia: Agustín Rodríguez Sahagún / Q2827364
# Agustín Otxoa Irazuegi

Agustín Otxoa Irazuegi, (Arribe, 1943ko martxoaren 4a) nafar txirrindulari ohia da, profesionala 1967ko denboraldian Karpy taldean.

## Palmaresa

1963
* 5. Nafarroako Itzulian eta etapa bat

## Erreferentziak

* ↑ Urtekaria: Agustín Otxoa

## Kanpo estekak

* Datuak: Q122461952
# Agustín Reche

Agustín Reche Mora (Guadix, 1954ko maiatzaren 28a) bilbotar margolari hiperrealista da.
Andaluzian jaio arren, 13 urtetik aurrera Bilbon bizi da. Arte Ederretan lizentziatua da EHUn eta bertan irakaslea da. Bere lanak hainbat museotan daude.

## Galeria

* Euskalduna hacia La Misericordia
* Cartel de toros de la Semana Grande
* El Corte Inglés desde Alameda Urquijo hacia Gran Vía
* Plano corto del Teatro Arriaga y la Ribera

## Erreferentziak

* ↑ Auñamendi Eusko Entziklopedia. Agustín Reche Mora. .
* Datuak: Q3755537
* Multimedia: Agustin Reche / Q3755537
# Agustín Sánchez-Lavega

Agustín Sánchez-Lavega (Bilbo, 1954ko azaroaren 26a) Bilboko Ingeniaritza Goi Eskola Teknikoko (Euskal Herriko Unibertsitatea) Fisika Aplikatuko katedradun eta eguzki-sisteman espezializatutako astrofisikari gailena da.

## Ibilbide akademikoa

Agustín Sánchez-Lavega Fisika Zientzietan lizentziatu zen 1978an gaur egun EHU den Bilboko Unibertsitatean. 1980 eta 1987 artean Zentro Astronomiko Espainiar-Alemana – Max Planck Institut für Astronomien egin zuen lan, Almeriako probintzian dagoen Calar Altoko Behatokian hain zuzen. Aldi berean, 1986an, Fisika Zientzietan doktoratu zen EHUn eta Zientzia Fakultateko Aparteko Doktoretza Saria jaso zuen Saturno planetaren atmosferari buruz idatzi zuen tesiagatik zeinetan Orban Zuri Handia (ingelesez GWS siglez ezagutua) fenomenoa lehenengo aldiz deskribatu zuen. 1987an Bilboko Ingeniaritza Goi Eskola Teknikoko Fisika Aplikatua I departamentuan sartu zen eta harrezkero bertan egiten du lan. 1989an materia ikertzeko Teknika Fototermikoen Laborategiaren sorrera sustatu zuen. 1990eko hamarkadaren erdialdean EHUko Zientzia Planetarioen Taldea sortu zuen eta 2008an Aula Espazio Gelaren eta bere Behatoki Astronomikoaren sorrera sustatu zuen. 2009tik EHUko Fisika Aplikatua I departamentuko zuzendaria da.

## Idazlanak
### Liburuak

* An Introduction to Planetary Atmospheres, 2010, CRC Press, ISBN 978-1-4200-6732-3
* Datuak: Q5660888
* Multimedia: Agustín Sánchez-Lavega / Q5660888
# Agustín Pérez Soriano

Agustín Pérez Soriano (Valtierra, 1846ko abuztuaren 28a - Madril, 1907ko otsailaren 27a) nafar musikagilea izan zen.

## Biografia

Musikari ospetsu baten semea, bere aita -organista eta gitarrista- bere lehen maisua izan zen, gero Iruñeko Seminarioan sartu zen elizako ikasketak jarraitzeko, baina ez zuen amaitu.
Madrilgo Kontserbatorioan bere musika-ezagutzak hobetu ondoren, Zaragozan finkatu zen, eta bertan musika lantzeko eta irakasteko hainbat elkarte sortu zituen, hala nola, Sociedad de Cuartetos eta Musika Eskola.
Folklorean ere aritu zen, artikuluak idazten eta hitzaldiak ematen. 1900eko urriaren 12an estreinatutako El guitarrico zarzuelagatik gogoratzen dute.

## Kanpo estekak

* Datuak: Q5660823
* Multimedia: Agustín Pérez Soriano / Q5660823
# Agustín Senin

Agustín Senin Díaz (Bilbo, 1946ko irailaren 4a - ) bizkaitar boxeolari ohia da, 1967an profesionaletan debutatu zuena.

## Ibilbidea

Amateur zenean, Tokioko Olinpiar Jokoetan hartu zuen parte. 54 kg. baino gutxiagoko kategoriako lehenengo txandan.
1967an profesional bihurtu eta 1970eko urrian Espainiako txapelduna izan zen oilar-pisua. 1971ko abuztuaren 10ean Bilbon Alan Rudkin mendean hartu eta Europako txapelduna izan zen.

## Erreferentziak

* ↑ boxrec.com
* ↑ www.sports-reference.com
* ↑ Auñamendi Entziklopedia
* Datuak: Q12252877
# Ana Paula Vázquez

Ana Paula Vázquez (Ramos Arizpe, 2000ko urriaren 5a) arkularia da. Mexiko ordezkatu zuen 2020ko Udako Olinpiar Jokoetan eta brontzezko domina eskuratu zuen 2024ko Jokoetan.

## Ibilbidea

2019an Madrilen jokaturiko gazte mailako Munduko txapelketan txapeldunordea izan zen eta 2021ean Munduko Txapelketa absolutuan berriz ere zilarrezko domina eskuratu zuen. Tokioko Olinpiar Jokoetan parte hartu zuen baina 32. postu apalean gelditu zen.
2024ko Olinpiar Jokoetan brontzezko domina eskuratu du taldekako proban.

## Palmaresa

Udako Olinpiar Jokoak :
| Urtea | Lekua | Domina | Kategoria |
| 2024 | Paris Frantzia | 03 ! | taldeka |
| Munduko Txapelketa ||||
| Urtea | Lekua | Domina | Kategoria |
| 2021 | Yankton (Hego Dakota) AEB | 02 ! | Taldeka |
| Munduko gazte mailako txapelketa ||||
| Urtea | Lekua | Domina | Kategoria |
| 2019 | Madril Espainia | 02 ! | Banaka |

## Erreferentziak

* ↑ Ana Vázquez
* 1 2 (Gaztelaniaz) rtrujillo. (2024-07-28). «Ana Paula Vázquez sobre conseguir la medalla: 'La habíamos buscado desde hace bastante'» Record.com.mx (Noiz kontsultatua: 2024-07-29).

## Kanpo estekak

* Datuak: Q107617850
* Multimedia: Ana Paula Vázquez / Q107617850
# Ana Pastor Julián

Ana María Pastor Julián (Cubillos, Espainia, 1957ko azaroaren 11) medikua eta Alderdi Popularreko politikaria da, eta Pontevedrako diputatu hautatu zuten Gorte Nagusietako vii, viii, ix, x, xi, xii eta xiii legegintzaldietan, eta Madrilgo diputatu Gorte Nagusietako XI. legegintzaldian. Hainbat kargu publiko bete ditu, besteak beste, Espainiako Gobernuko Osasun eta Kontsumo ministroa (2002-2004) eta Sustapen ministroa (2011-2016), eta Diputatuen Kongresuko presidentea (2016-2019). 27 - 28 Gaur egun, Diputatuen Kongresuko bigarren presidenteordea da, Alderdi Popularreko Gizarte Politikako idazkariorde nagusia eta talde popularreko bozeramailea Diputatuen Kongresuko Berreraikuntza Ekonomiko eta Sozialerako Batzordean.

## Kanpo estekak

* Datuak: Q433215
* Multimedia: Ana Pastor Julián / Q433215
# Ana Pastor García

Ana Pastor García (Madril, Espainia, 1977ko abenduaren 9a) espainiar kazetari eta telebista aurkezlea da. Gaur egun, Espainiako La Sexta telebista kateko El Objetivo saioa aurkezten du. Aurretik, Cadena SER, Televisión Española eta CNN en Español hedabideetan egin du lan.

## Kanpo estekak

* Datuak: Q288409
* Multimedia: Ana Pastor / Q288409
# Ana Pomares Martínez

Ana Pomares Martínez (Alacant, 1991) espainiar idazlea da. Alacanteko Udalaren «Contarella» saria irabazi zuen (Espainia, 2002), Grupo Probintzial Editorial Aguaclara (Espainia, 2003tik 2007ra) Literatura Lehiaketaren saria bost aldiz, eta Gloria Fuertes Poesia Lehiaketa Nazionalaren lehen akzesita (Espainia, 2003).

## Biografia

Hamahiru urterekin argitaratu zuen bere lehen liburua, eta Espainiako idazlerik gazteena bihurtu zen, argitalpen-kontratuarekin. Bere lehen liburuak El jardín de las mariposas eta Nube de palabras, lluvia de cuentos, bi ipuin liburu eta haurrentzako olerkiak izan ziren. Lehen argitalpen hauen ondoren haur eta gazteentzat eleberriak heldu ziren.
Bere bi lan antzeztu dituzte: Prohibit caçar papallones, Tres històries sobre la vida valentzierazko lanaren parte da, Autore Garaikideen Antzerki Erakustaldi Nazionalean antzeztua (Alacant, 2003) eta El espíritu de la fiesta (Alacant, 2004).
16 urte zituela, Porque eres mi amiga liburua argitaratu zuen, eta gaurkotasuneko bi gai jorratzen ditu: immigrazioa eta anorexia. Erreferentzia gisa erabili zuten Beth Butler irakasle estatubatuarraren La anorexia en la narrativa española 1994-2008 doktoretzan.
Filologia hispanikoan lizentziaduna da.

## Argitaratutako liburuak

* "El jardín de las mariposas".
* "Nube de palabras, lluvia de cuentos".
* "Los wonwings".
* "Porque eres mi amiga".
* "Play Destiny, ¿jugamos?".
* "Bichos sin Fronteras".
* "Generación Alada".
* "Les serps en acció"·

## Erreferentziak

* ↑ Premios de Ana Pomares. .
* 1 2 Biografía completa de Ana Pomares. .
* ↑ Publicación de obras en teatro. .
* ↑ Beth Butler. (2009). La anorexia en la narrativa española 1994-2008. . En — PDF.
* ↑ Pequeña biografía en Editorial Club Universitario. .

## Kanpo estekak

* Ana Pomares: Información y seguimiento de sus actividades.
* Álbum de Alquimias: Escritores y momentos.
* Diccionario de Autores Fundación Miguel Delibes - Universidad de Valladolid - España Archivado el 31 de enero de 2012 en Wayback Machine..
* Datuak: Q5674043
# Alessandro Fancellu

Alessandro Fancellu (Como, 2000ko apirilaren 24a) italiar txirrindularia da. Gaur egun, Eolo-Kometa taldean aritzen da.

## Palmaresa
### 2019

2. Loinaz Proban

### 2020

3. Antalyako Tourrean

## Kanpo estekak

* Datuak: Q56760282
# Alessandro Farnese (1635–1689)

    Artikulu hau jeneralari buruzkoa da; beste esanahietarako, ikus «Alessandro Farnese».
Alessandro Farnese, Parmako printzea, (Parma, 1635eko urtarrilaren 10a - Madril, 1689ko otsailaren 18a) italiar noble eta militarra izan zen.
Veneziako Errepublikako jenerala, 1671 eta 1676 artean Nafarroako erregeordea izan zen. Gero Katalunia eta Herbehereetakoa ere izan zen.

## Zuhaitz genealogikoa

Zuhaitz genealogikoa :
Ranuccio I Farnese
Odoardo Farnese
Margherita Aldobrandini
Alessandro Farnese
Cosimo II.a Medici
Margherita de' Medici
Archduchess Maria Maddalena of Austria :
* Datuak: Q554961
* Multimedia: Alessandro Farnese (1635-1689) / Q554961
# Alessandro Mendini

Alessandro Mendini (Milan, 1931ko abuztuaren 16a - ibidem, 2019ko otsailaren 18a) Italiar arkitekto eta diseinatzailea izan zen.
Jaioterrian bertan egin zituen arkitektura-ikasketak (1959). Lan handia egin zuen diseinu- eta arkitektura-aldizkarien argitaratzaile gisa: Casabella (1970-1976), Modo (1977-1980), Domus (1980-1985). Domus akademia sortu zuen 1982an, Archizoom eta Superstudio taldeetako kide izan zen, eta Estudio Alchymian lan egin zuen (1979-1991), besteak beste. Alessi eta Swatch etxeentzat ere lan egin zuen. Mendiniren arkitektura-lanek zuzendari artistiko gisa egindako lanen eragin nabarmena dute (horren erakusgarri da Groningen hiriko museoa, 1990-1994). Nahiz eta arkitektura-proiektu askotan lan egin zuen (esaterako, Casa della Felicità, 1980-1988), ezagunagoa da diseinatzaile gisa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q772733
* Multimedia: Alessandro Mendini / Q772733
# Alessandro Minuto-Rizzo

Alessandro Minuto-Rizzo (Erroma, 1940ko irailaren 10a) italiar diplomazialaria da.
Italiako enbaxadorea izan zen Mendebaldeko Europar Batasunean eta Europar Batasuneko Politika eta Segurtasunerako Batzordean. 2001etik 2007ra NATOren Idazkariorde Orokorra izan zen.
George Robertsonen agintaldia amaitu eta Jaap de Hoop Schefferren karguaz jabetu bitartean, NATOko Idazkari Nagusiaren kargua hartu zuen behin-behinean.
# Alessandro Lecquio

Alessandro Vittorio Eugenio Lecquio di Assaba eta Torlonia (1960ko ekainaren 17a, Lausana, Suitza) aristokrata italiarra da eta Espainiako prentsa arrosako pertsonaia nabarmena. Lequio Kondea deitzen zaio.

## Familia

Alessandro Clemente Lecquio di Assaba konde italiarraren bigarren semea da, bere bigarren emaztearekin, Alessandra Torlonia di Civitella-Cesio printzesa. Ahizpa bat du, Desideria Lecquio di Assaba kondesa. Hiru seme-alaba ditu, Clemente, Antonia Dell'Atte modelo italiarrarekin, Alejandro Alfonso, Ana Obregón espainiar aktorearekin, eta Ginevra Ene María Palaciosekin.
Bere amaren aldetik, Beatriz Borboikoa eta Battenbergekoa infantaren biloba da; Alfontso XIII.aren birloba da eta, beraz, Filipe VI.a Espainiakoren lehengusu txikia.

## Bizitza profesionala

Alessandro Lecquio Letretan lizentziaduna da Turingo Unibertsitatean, eta Historian doktoretza egin zuen (1986); ondoren, Ekonomiako masterra egin zuen hiri bereko ISVORen (1987). Prestakuntza akademiko horri esker, 1991tik 1992ra, FIADO Ibéricako presidentearen albokoa izan zen.

## Telebistan lana

Tarteka, aktore edo hizlari gisa lan egin du telebistako serie batzuetan, hala nola:
* Yo soy Bea (2006)
* ¡Ala... Dina! (2000)
* Día a día (1996-2004)
* Grand Prix del verano (1996)
* Crónicas marcianas (1997-2005)
* El programa de Ana Rosa (2005-gaur egun)
* Superviventes (2005)
* Hable con ellas en Telecinco (2014)
* Algo pasa con Ana (2016)
* Ex, ¿que harías por tus hijos? (2014)

## Genealogia

Zuhaitz genealogikoa :
Clemente Lequio di Assaba
Alessandro Torlonia, 5th Prince of Civitella-Cesi
Alessandro Lecquio
Alejandro Lequio García
Ana Sandra Lequio
Sandra Vittoria Torlonia
Beatriz Borboikoa eta Battenbergekoa :

## Erreferentziak

* ↑ Ficha de Alessandro Lecquio en GeneAll.net

## Kanpo estekak

* Datuak: Q5665920
# Alessandro Farnese

Alessandro Farnese izan daiteke:
* Paulo III.a aita santua.
* Alexandro Farnese (kardinala), aita santuaren iloba.
* Alexandro Farnese (1545-1592), Pauloren birbiloba.
* Alessandro Farnese (1635–1689), kardinalaren iloba eta aita santuaren birbiloba.
# Alessandro Fortis

Alessandro Fortis (Forlì, 1841eko irailaren 16a - Erroma, 1909ko abenduaren 4a) italiar politikaria izan zen. Italiako lehen ministroa izan zen 1905etik 1906ra.
Abokatua eta errepublikarra izan zen, Giuseppe Mazziniren jarraitzailea, eta 1866an Giuseppe Garibaldirekin bat egin zuen. Elkarrekin borrokatu zuten Trentinon, Mentanan eta Frantzian. 1880. urtean diputatu hautatu zuten eta Luigi Pellouxek Nekazaritza ministro izendatu zuen 1898-99an.
1899an dimisioa eman zuen eta Giovanni Giolittiren oposizio liberalera batu zen. Liberal moderatuak Pellouxen errepresio-neurrien aurka agertu ziren.
1905eko martxoan lehen ministro izendatu zuten. Trenbideak nazionalizatu zituen, langileei greba-eskubidea kentzeko. Irailean Italiako hegoaldea bisitatu zuen Calabriako lurrikarak eragindako kalteak egiaztatzeko eta eskualdeari laguntzeko lege bat onartu zuen. 1906ko otsailean dimititu zuen, parlamentuan hainbat porrot jaso ondoren.
Fortis judua izan zen.
* Datuak: Q728920
* Multimedia: Alessandro Fortis / Q728920
# Alessandro Magnasco

Alessandro Magnasco, izengoitiz Il Lissandrino (Genova, 1667ko otsailaren 4a - ?, 1749ko martxoaren 12a), italiar margolaria izan zen.

## Biografia

Alessandro Magnascoren lanak Salvatore Rosaren estiloaren jarraipena diren arren, Calloten eragina ere badute. Margotu zituen koadroetako gaiak ilunak, guztiz melodramatikoak eta nahiko gogorrak izaten dira: ijitoak, gudariak, fraideak, paisaia beldurgarrietan eta eraikuntzen hondakinetan. Barroko-rokoko estiloa du.
XIX. mendean ia ahazturik egon zen, baina XX. mendearen lehen laurdenean berriro piztu zen haren margolaritzarako zaletasuna.
Lan azpimarragarriak: Azoka hiri bateko plazan, Politxinela gitarrarekin, San Erasmoren Martirioa, Kristoren Bataioa, eta abar.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q516941
* Multimedia: Alessandro Magnasco / Q516941